Grant arbeider med både akustisk og elektronisk musikk; gjerne live-elektronikk i tett samarbeid med utøver. Ved siden av sitt kompositoriske virke har Grant fokusert på å skrive musikk til teater, og er engasjert i videreutviklingen av teatermiljøet i hjembygda. Grant har samarbeidet med en rekke musikere og ensembler, blant andre strykekvartetten Quartetto Testosterone, perkusjonist Anders Kregnes Hansen, Det Norske Blåseensemble, Munich International Orchestra (DE) og ReDo String Quartet.